kardosdrur/scandi-wiki huggingface dataset:
Gary Rossington

Gary Robert Rossington (født 4. december 1951 i Jacksonville, Florida, død 5. marts 2023) var en amerikansk guitarist, der er medlem af southern rock-bandet Lynyrd Skynyrd. Han spillede lead- og rytmeguitar. Han var blandt de overlevende i det flystyrt i 1977, hvor bandets turné-fly styrtede ned. 

Som teenager startede Gary Rossington Lynyrd Skynyrd i 1964 sammen med vennerne Ronnie Van Zant, Allen Collins, Larry Junstrom og Bob Burns. Efter Billy Powells død i 2009 var han det eneste tilbageværende oprindelige medlem af bandet.

Han døde i 2023 i en alder af 71 år.

Referencer

Eksterne henvisninger 
 
 

Guitarister fra USA
Oslo Plads

Oslo Plads ligger på Østerbro i København. Pladsen fik sit navn i 1962. Før da var pladsen en del af Østerbrogade, men da denne gades strækning fra Kristianiagade og til Lille Triangel i 1962 omdøbtes til Dag Hammarskjölds Allé (opkaldt efter de Forenede Nationers da nyligt afdøde generalsekretær), fik denne inderste del af den daværende Østerbrogade navnet Oslo Plads. Navnet lægger sig op til de øvrige gader i kvarteret nord for Østbanegade, hvor mange af gaderne er opkaldt efter norske byer.

Hvor Oslo Plads ligger nu, lå den gamle Østerport, der blev revet ned i 1857-1858 som den sidste af de gamle københavnske byporte i den gamle Københavns Vold. På pladsen ligger Østerport Station, der er opført i 1894-1897 af arkitekten Heinrich Wenck. Over for på pladsen ses bygningen, der rummer Den Frie Udstillings bygning. Denne udstillingsbygning lå oprindelig ved det gamle Københavns Vandværk og den daværende Aborrepark ved den nordligste del af Københavns Vestervold. Bygningen blev flyttet til sin nuværende beliggenhed i 1914. Arkitekten er maleren og billedhuggeren J.F. Willumsen. Begge de nævnte bygninger er fredede.

Af bygninger her ligger i øvrigt: Hotel Østerport, oprindeligt opført som nødhotel efter 2. verdenskrig, men helt ombygget i 1955 og 1990. På hjørnet af Østbanegade, Oslo Plads 12-16, ligger en stor beboelses- og kontorejendom i palæstil, kaldet Glacispalæet, der blev opført i 1900-1903 af arkitekt Andreas Clemmensen, der også byggede lignende huse i Stockholmsgade samt Otto Benzons villa på hjørnet af Kristianiagade. På pladsen udfor Glacispalæet ligger der en metrostation, der åbnede som en del af Cityringen i 2019.

Ud for Østerport Station står Nulpunktstenen. Fra denne stensøjle, der er tegnet af arkitekten Peder Vilhelm Jensen-Klint og opstillet i 1925, måles afstandene her fra, hvor den gamle Østerport stod og ligesom i dennes tid, ud til forskellige nordsjællandske destinationer. Der findes tre andre lignende nulpunktsten i København: ved Nørreport, på Rådhuspladsen og på Torvegade ved Christianshavns Vold.

Eksterne henvisninger

Noter 

Torve og pladser i København
Østerbro
Guld & grønne skove (album)

{{Infoboks album
  |Titel        = Guld & grønne skove
  |Cover        =
  |Coverstørrelse =
  |Kunstner     = Kim Larsen
  |Type         = Opsamling
  |Udgivet      = April 1995
  |Spor         = 17
  |Genre        = Poprock
  |Længde       = 
  |Sprog        = Dansk
  |Indspillet   = 
  |Producer     = 
  |Lydtekniker  =
  |Udgiver      = Medley
  |Musikere     =
  |Anmeldelser  = 
  |Hitlister    =
  |Priser       =
  |Før          = Hvem kan sige nej til en engel(1994)
  |Nu           = Guld & grønne skove(1995)
  |Efter        = Larsens første - Fra før verden gik af lave  (1995) 
  |Langtype     =
  |Kompileret af= 
  |Diverse      =
}}Guld & grønne skove er opsamlingsalbum fra den danske sanger og sangskriver Kim Larsen. Det udkom i april 1995 på Medley Records. Albummet indeholder sange fra perioden 1983–1994, hvor Kim Larsen var tilknyttet Medley Records. Det indeholder desuden to nye sange, "Tarzan Mama Mia" og "Bellstar", skrevet til henholdsvis filmen Tarzan Mama Mia (1989) og De frigjorte (1993).Guld & grønne skove'' solgte 160.000 eksemplarer og var dermed den bedst sælgende cd-udgivelse i 1995. I 2007 rundede albummet et salgstal på 328.000 eksemplarer.

Spor

Hitliste

Kilder 

Opsamlingsalbum med Kim Larsen
Album fra 1995
Michael Chabon

Michael Chabon (udtalt SHAY-bon) (født 24. maj 1963) er en amerikansk forfatter, der med sine kritikerroste romaner har opnået stor succes.

Michael Chabons to første romaner Mysteries of Pittsburgh og Wonder Boys foregår begge i byen Pittsburgh og berører selvbiografisk materiale. Et gennemgående tema i hans forfatterskab har fra begyndelse været fascinationen af det bizarre og mærkelige. Chabon trækker meget på sin jødiske baggrund og bruger jødisk identitet i alle sine romaner.

Ved udgivelsen af Den Utrolige Historie Om Kavalier & Clay i 2000 havde Chabon begået en roman med en større historie over længere tid, og i 2001 modtog han Pulitzerprisen for fiktion for denne bog.

To af Chabons bøger er filmatiseret, bl.a. Wonder Boys med Michael Douglas og Tobey Maguire. Desuden har Chabon skrevet dele af manuskriptet til filmen Spider-Man 2 og flere skabeloner til film som X-Men og Fantastic Four.

Michael Chabon er inspireret bl.a. af Gabriel Garcia Marquez, F. Scott Fitzgerald, Vladimir Nabokov og tegneseriernes univers. I det hele taget ser Chabon tegneserierne som en ligestillet inspirationskilde og falder således i tråd med holdingen blandt hans egen generation af amerikanske forfattere, heriblandt Junot Díaz.

Udvalgte værker 
 The Mysteries of Pittsburgh (1988), ikke oversat
 Wonder Boys (1995), "Wonderboys" (2013 på dansk)
 The Amazing Adventures of Kavalier & Clay (2000), Den utrolige historie om Kavalier & Clay (2007 på dansk)
 The Yiddish Policemens Union (2007, Det Jiddische Politiforbund (2007 på dansk)

Eksterne henvisninger 

 

Romanforfattere fra USA
Pulitzerprismodtagere
Spids Nøgenhat

Spids nøgenhat – en euforiserende svamp
Spids Nøgenhat (band) – et dansk psykedelisk rockband
Junot Díaz

Junot Díaz (født 1968) er en dominikansk-amerikansk forfatter.

Díaz debuterede i 1995 med den anmelderroste novellesamling Drengenes By og brugte de næste elleve år på at skrive romanen Oscar Wao & Hans Korte og Forunderlige Liv. Bogen blev belønnet med en god modtagelse og Díaz modtog året efter i 2008 Pulitzerprisen for fiktion.

I forbindelse med udgivelsen af hans første børnebog	 fik en øget opmærksomhed på Díaz egen barndom ham til i et essay i The New Yorker at fortælle om, hvordan en voldtægt i hans tidlige barndom har præget hele hans liv og været skyld i depressioner og selvmordsforsøg.	

Junot Díaz er inspireret af bl.a. Toni Morrison og trækker en del på sin store viden og passion for klassiske tegneserier.

Bibliografi 
 Drown (1995), Drengenes By (Munksgaard/Rosinante, 1996)
 The Brief Wondrous Life of Oscar Wao (2007), Oscar Wao & Hans Korte og Forunderlige Liv (Gyldendal 2009)

 This Is How You Lose Her (2012), Sådan mister du hende: fortællinger (Gyldendal, 2013)
 Islandborn (2018), endnu ikke oversat til dansk

Eksterne henvisninger 

 Adrenalinpumpende Prosa Om En Overvægtig Ghettonørd
 'Vil I Ikke Vide, Hvad Der Foregår I USA?'

Noter 

Romanforfattere fra USA
Pulitzerprismodtagere
Novelleforfattere fra USA
Brunnen (Bayern)

Brunnen er en kommune i landkreis Neuburg-Schrobenhausen i regierungsbezirk Oberbayern, i den tyske delstat Bayern. Den er en del af Verwaltungsgemeinschaft Schrobenhausen.

Geografi 
Brunnen ligger i Planungsregion Ingolstadt, knap 10 km nord for byen Schrobenhausen.
 
Ud over Brunnen, ligger i kommunen landsbyen Hohenried.

Eksterne henvisninger 

Hallertau
Østerbrogade

Østerbrogade er et almindeligt gadenavn i en række danske byer:
 Østerbrogade (Fåborg) – Fåborg
 Østerbrogade (Grenå) – Grenå
 Østerbrogade (Holstebro) – Holstebro
 Østerbrogade (Kolding) – Kolding
 Østerbrogade (København) – København
 Østerbrogade (Lemvig) – Lemvig
 Østerbrogade (Løgstør) – Løgstør
 Østerbrogade (Nykøbing F.) – Nykøbing F.
 Østerbrogade (Nørresundby) – Nørresundby
 Østerbrogade (Struer ) – Struer
 Østerbrogade (Vejle) – Vejle
Lipogram

Et lipogram er en tekst, hvori et eller flere bogstaver ikke må benyttes. Et vellykket lipogram er Georges Perecs roman, La disparition, der er skrevet uden bogstavet "e".

Tekster
Sproglege
Aalborg Øst

Aalborg Øst er Aalborgs østligste bydel. Aalborg Øst er beliggende seks kilometer sydøst for Aalborg Centrum. Der er 12.634 indbyggere i Aalborg Øst planområde(2009). Sommetider benyttes en bredere definition af Aalborg Øst, hvor også Aalborg Universitetskvarter betragtes som tilhørende Aalborg Øst. Bydelen præges af plan- og andelsbyggeri, og er demografisk meget blandet. Blandt andet er bydelen hjemsted for mange grønlændere, samt indvandrere af anden etnisk herkomst. Omkring Langagervej findes desuden et større industrikvarter, hvor blandt andet mediehuset Nordjyske har sit hovedsæde.

I Aalborg Øst 
I Aalborg Øst ligger skolerne Mellervangsskolen, Tornhøjskolen og Herningvej Skole.
Desuden ligger sportsklubberne Aalborg Flyers Floorball Club, Aalborg Boldspilklub, KB81, IF Haabet , Øster Sundby B32, Badmintonklubben abc og Aalborg Øst Road Runners Club
i Aalborg Øst.

Eksterne henvisninger 
 Kvarterløftsprojekt 
IF Haabet 
 Aalborg Boldspilklub af 1885

 Aalborg Øst Road Runners Club
 Badmintonklubben abc Aalborg

Fodnoter
Gug

Gug er en bydel i det sydlige Aalborg, beliggende 4 km syd for Aalborg Centrum. Der er 13.092 indbyggere i Gug (2009). I den nordlige del af Gug ligger Grønlandskvarteret, mens den sydlige og sydøstlige del udgøres af Gug Øst.

I Gug ligger skolerne Seminarieskolen, Byplanvejens Skole, Filipskolen og Gug Skole samt sportsklubberne Gug Boldklub og B52.

Rapperne Niarn og Jonny Hefty, fodboldspilleren Kasper Kusk, DJ’en Soulshock, stand-up-komikeren Geo og politikeren Pernille Skipper er opvokset i Gug. Fodboldspilleren Lotta Ericson kommer også fra Gug.

Historie

Jernbanen 
Gug havde station på Aalborg-Hadsund Jernbane (1900-1969). Efter at denne bane blev nedlagt, indgik sporet i havnebanen til Østhavnen. Limfjordsbanen, der er en afdeling af Dansk Jernbane-Klub, fik lov til at køre veterantog på banen, men den har været lukket midlertidigt siden starten af 2012. Stationsbygningen er bevaret på Vissevej 3C og benyttes som spejderhus.

Noter
Kærby (Aalborg)

Kærby er et kvarter i Aalborg en kilometer syd for Aalborg Centrum. Der er 1.922 indbyggere i Kærby (2012). Kærby ligger i Ansgars Sogn. Kærby grænser mod vest op til Hobrovejskvarteret, mod nord Aalborg Centrum, mod øst Vejgaard og mod syd Gug. I Kærby ligger Kærbyskolen.

Links 
 Kærbyskolen

Kilder 

Bydele i Aalborg
Hobrovejskvarteret
Hobrovejskvarteret

Hobrovejskvarteret er en bydel i Aalborg 3 km syd for Aalborg Centrum. Der er 6.631 indbyggere (2009) i Hobrovejskvarteret. Hobrovejskvarteret er opvokset langs begge sider af Hobrovej. I den sydlige del af Hobrovejskvarteret ligger Kornblomstkvarteret. Sommetider benyttes en bredere definition af Hobrovejskvarteret, hvor Kærby også betragtes som en del af Hobrovejskvarteret.

Hobrovejskvarteret inkl. Kærby grænser i vest mod Hasseris, i nord mod Aalborg Centrum, i øst mod Vejgaard og i syd mod Skalborg.

I Hobrovejskvarteret 
I Hobrovejskvarterets nordlige del ligger privatskolen Skipper Clement Skolen og i den sydlige del ligger folkeskolen Vester Mariendal Skole.

Eksterne henvisninger 
 Skippersamrådet

Fodnoter
Burgheim

Burgheim er en købstad (markt) i landkreis Neuburg-Schrobenhausen i regierungsbezirk Oberbayern, i den tyske delstat Bayern.

Geografi 
Kommunen ligger i Planungsregion Ingolstadt.

Inddeling 
Kommunen har ud over Burgheim 11 landsbyer og bebyggelser:

Historie 
Det romerske kastel Parrodunum lå i det nuværende Burgheim, som er nævnt første gang i skriftlige kilder i 1093. Omkring år 1100 byggede greverne Lechsgemünd en borg på Kirchenhügel. Den nuværende kommune blev dannet i 1818. I forbindelse med områdereformerne mellem 1972 og 1976 blev de tidligere selvstændige kommuner Ortlfing, Illdorf og Wengen indlemmet i kommunen, sammen med en del mindre bebyggelser.

Eksterne henvisninger
Ehekirchen

Ehekirchen er en kommune i landkreis Neuburg-Schrobenhausen i regierungsbezirk Oberbayern, i den tyske delstat Bayern.

Geografi 
Ehekirchen ligger i Planungsregion Ingolstadt, 13 km syd for Neuburg an der Donau.
 
I kommunen ligger ud over Ehekirchen, landsbyerne Ambach, Bonsal, Buch, Dinkelshausen, Fernmittenhausen, Haselbach, Hollenbach, Schönesberg, Walda, Holzkirchen, Nähermittenhausen, Seiboldsdorf, Schainbach, og Weidorf.

Eksterne henvisninger
Gaden uden nåde

Gaden uden nåde (amerikansk: Mean Streets) er en amerikansk gangsterfilm fra 1973, instrueret af Martin Scorsese med Harvey Keitel og Robert De Niro i hovedrollerne. Filmen hører til blandt Martin Scorseses tidlige værker og viser allerede her hans forkærlighed for det italiensk-amerikanske gangstermiljø i New York City.

Priser 
 Prisen for bedste mandlige birolle fra National Society of Film Critics til Robert De Niro

Eksterne henvisninger 
 

Dramafilm fra USA
Amerikanske film fra 1973
Kriminalfilm fra USA
EDS-1275

Gibson EDS-1275 er en elektrisk customguitar lavet af Gibson. Det er en doubleneck, hvilket vil sige den har to halse/gribebrætter en 12-strenget og en 6-strenget hals.

Den fås i farverne Alpine white og Heritage cherry

Se også 
 Epiphone G-1275

Guitarmodeller fra Gibson
Gachenbach

Gachenbach er en kommune i den sydlige del af landkreis Neuburg-Schrobenhausen i regierungsbezirk Oberbayern, i den tyske delstat Bayern. Den er en del af Verwaltungsgemeinschaft Schrobenhausen.

Geografi 
Gachenbach ligger i Planungsregion Ingolstadt, cirka 7 kilometer syd for byen Schrobenhausen.

I kommunen ligger ud over Gachenbach, disse landsbyer og bebyggelser: Biberfarm, Birglbach, Etzlberg, Flammensbach, Habertshausen, Hardt, Labersdorf, Maria Beinberg, Osterham, Peutenhausen, Ried, Sattelberg, Schmaushof, Spitalmühle, Weilach, Weng und Westerham. I kommunen løber den lille flod Weilach.

Eksterne henvisninger
Alpine white

Alpine white er et guitarfinish hos Gibson.

Guitarer i Alpine white har hvid lakering, sort pickcover og pickups i guld

 

Guitar
Harvey Keitel

Harvey Keitel (født 13. maj 1939) er en amerikansk skuespiller og producer. Nogle af hans mest fremtrædende hovedroller var i Martin Scorseses Mean Streets og Taxi Driver, Ridley Scotts The Duellists og Thelma & Louise, Quentin Tarantinos Reservoir Dogs og Pulp Fiction, Jane Campions The Piano, Abel Ferraras Bad Lieutenant og James Mangolds Cop Land. Sammen med skuespillerne Al Pacino og Ellen Burstyn, er han den nuværende næstformand i Actors Studio, der betragtes som "nationens mest prestigefyldte skuespillerskole".

Filmografi (i udvalg) 

 Gaden uden nåde/Mean Streets (1973)
 Taxi Driver (1976)
 The Last Temptation of Christ (1988)
 Thelma & Louise (1991)
 Bugsy (1991)
 Reservoir Dogs (1992)
 Halløj i klosteret (1992)
 The Piano (1993)
 Pulp Fiction (1994)
 Get Shorty (1995)
 Head Above Water (1996)
 From Dusk Till Dawn (1996)
 Cop Land (1997)
 U-571 (2000)
 Little Nicky (2000)
 Red Dragon (2002)
 National Treasure (2003)
 Be Cool (2005)
 National Treasure: Book of Secrets (2007)
 The Grand Budapest Hotel (2014)
 The Irishman  (2019)

Litteratur/kilder 

 Jeff Hayward: Jeg har et ønske om at kende Gud (Berlingske Tidende, 24.12.1993)
 Bo Green Jensen: Den robuste psykopat (Weekendavisen, 21.5.1993)
 Nicolas Barbano: Sexglad og psykotisk charmetrold (PS Pige-Special nr. 2, 1994)
 Andrew Pulver: Mørkets karakter (Politiken, 11.5.1996)
 Bo Tao Michaelis: Hårdkogte fyre (Politiken, 2.8.1997)
 Per Dabelsteen: Jeg fortæller – med og uden (Politiken, 10.12.1999)
 Hans Jørgen Møller: Harveys mange ansigter (Politiken, 28.2.2002)
 Sheila Johnson: Jeg ser mig ikke tilbage (Information, 3.6.2005)

Eksterne henvisninger 

 

Skuespillere fra USA
Heritage cherry

Heritage cherry er et guitarfinish hos Gibson.

Farven er mørk rød og kendes mest fra SG-modellerne

Guitar
Karlshuld

Karlshuld er en kommune i landkreis Neuburg-Schrobenhausen i regierungsbezirk Oberbayern, i den tyske delstat Bayern.

Geografi 
Kommunmen ligger i Planungsregion Ingolstadt omkring 10 kilometer sydøst for Neuburg a.d.Donau og består ud over Karlshuld, af landsbyerne Grasheim, Kleinhohenried, Kochheim, Nazibühl og Neuschwetzingen.

Historie 
Området blev udviklet i forbindelse med den fra 1790 påbegyndte tørlæggelse af moseområdet Donaumoos, hvor Karl Freiherr v. Eckart i 1795 grundlagde en koloni.
I årene fra 1970 til 1985 blev landsbyerne Grasheim, Kochheim, Nazibühl og Neuschwetzingen indlemmet i kommunen.

Eksterne henvisninger
Javier Zanetti

Javier Adelmar Zanetti (født 10. august 1973 i Buenos Aires, Argentina) er en tidligere argentinsk fodboldspiller, der spillede som højre back i adskillige år for Inter, hvor han også var anfører. Han kom til Inter fra Club Atlético Banfield i sit hjemland. Han besidder samtidig landskampsrekorden for Argentinas landshold.

Efter han stoppede karrieren i 2014, blev han vice præsident i klubben.

Med Inter Milan har Zanetti vundet Champions League, fem italienske mesterskaber, fire Coppa Italia-titler samt UEFA Cuppen i 1998. Han blev i 2004 udvalgt til FIFA 100, en kåring af de 125 bedste nulevende fodboldspillere gennem historien.
Zanetti spillede sin kamp nr. 700 for Inter Milan i UEFA Champions League finalen mod Bayern München i 2010. Zanetti har rekorden for flest Serie A kampe i træk uden fravær, nemlig intet mindre end 137 kampe i træk i perioden fra oktober 2006 til april 2010, hvor et gult kort og dermed karantæne bremsede den imponerende rekord.

Landshold 
Zanetti står (pr. maj 2009) noteret for hele 136 kampe og fem scoringer for Argentinas landshold, hvilket giver ham landskampsrekorden for landet. Han debuterede for holdet den 16. november 1994 i et opgør mod Chile. Han var efterfølgende en del af den argentinske trup til både VM i 1998 og VM i 2002. Desuden har han adskillige gange repræsenteret sit land ved Copa América, og har også deltaget ved Confederations Cup og OL i Atlanta 1996.

Titler 
Serie A
 2007, 2008 og 2009 og 2010 med Inter Milan

Coppa Italia
 2005, 2006 og 2010 med Inter Milan

UEFA Cup
 1998 med Inter Milan

UEFA Champions League
 2010 med Inter Milan

Eksterne henvisninger 

 Spillerinfo

Fodboldspillere fra Argentina
Fodboldspillere fra Club Atlético Banfield
Fodboldspillere fra FC Internazionale Milano
Personer fra Buenos Aires
Deltagere ved verdensmesterskabet i fodbold 1998
Deltagere ved verdensmesterskabet i fodbold 2002
Carlos Valderrama

Carlos Alberto Valderrama Palacio (født 2. september 1961 i Santa Marta, Colombia) er en tidligere colombiansk fodboldspiller, der gennem 1980'erne og 1990'erne spillede som midtbanespiller på Colombias landshold, samt hos flere amerikanske og europæiske klubber. Han blev i 2004 udvalgt til FIFA 100, en kåring af de 125 bedste nulevende fodboldspillere gennem historien, og blev også i både 1987 og 1993 kåret til Årets spiller i Sydamerika.

Valderrama var verdensberømt på grund af sit vidt flagrende hår, der gjorde ham let genkendelig for tv-seere og tilskuere.

Valderrama blev med Montpellier HSC fransk pokalvinder i 1990. Med Atlético Junior vandt han det colombianske mesterskab i både 1993 og 1995.

Landshold 
Valderrama nåede i løbet af sin karriere at spille 111 kampe og score 11 mål for Colombias landshold, hvilket giver ham landskampsrekorden for landet. Han repræsenterede holdet i årene mellem 1985 og 1998. Han var en del af den colombianske trup til både VM i 1990, VM i 1994 og VM i 1998. Derudover var han også tre gange med til Copa América med sit land.

Titler 
Coupe de France
 1990 med Montpellier HSC

Colombiansk mesterskab
 1993 og 1995 med Atlético Junior

Eksterne henvisninger 

 Spillerinfo

Fodboldspillere fra Colombia
Fodboldspillere fra Montpellier HSC
Fodboldspillere fra Real Valladolid
Fodboldspillere fra Colorado Rapids
Fodboldspillere fra Atlético Junior
Fodboldspillere fra Independiente Medellín
Fodboldspillere fra Deportivo Cali
Fodboldspillere fra Millonarios
Personer fra Santa Marta
Deltagere ved verdensmesterskabet i fodbold 1990
Deltagere ved verdensmesterskabet i fodbold 1994
Deltagere ved verdensmesterskabet i fodbold 1998
Djalma Santos

Dejalma Pereira Dias dos Santos (normalt bare kendt som Djalma Santos) (27. februar 1929 i São Paulo, Brasilien - 23. juli 2013) var en brasiliansk fodboldspiller, der blev verdensmester med det brasilianske landshold ved både VM i 1958 og VM i 1962. Han deltog også ved både VM i 1954 og VM i 1966.

Djalma Santos spillede på klubplan for Portuguesa, Palmeiras og Atlético Paranaense. Han blev i 2004 udvalgt til FIFA 100, en kåring af de 125 bedste nulevende fodboldspillere gennem historien.

Eksterne henvisninger 

 Spillerinfo 

Fodboldspillere fra Brasilien
Deltagere ved verdensmesterskabet i fodbold 1954
Deltagere ved verdensmesterskabet i fodbold 1958
Deltagere ved verdensmesterskabet i fodbold 1962
Deltagere ved verdensmesterskabet i fodbold 1966
Verdensmestre i fodbold
Personer fra São Paulo
'Til Death

'Til Death er et amerikansk sitcom der kører på FOX der kørte i USA fra 7. september 2006 til 20. juni 2010, og blev skabt, skrevet og produceret af ægteparret Josh Goldsmith og Cathy Yuspa. 

Selvom FOX ikke viste alle afsnit af sæson 3 pga. dårlige seertal, blev serien fornyet til en fjerde sæson den 9. januar 2009.

Handling 
Brad Garrett og Joely Fisher spiller Eddie og Joy Stark, der har været gift i 23 år. Igennem deres lange ægteskab, Eddie Kaye Thomas og Kat Foster spiller de nygifte Jeff og Steph Woodcock, der har været gift i tolv dage når de flytter ind ved siden af Starks i starten af serien.

Medvirkende 

 Eddie Stark er lærer – Brad Garrett
 Joy Stark arbejder på et rejsebureau – Joely Fisher
 Jeff Woodcock er vice-skoleinspektør på skolen hvor Eddie er lærer. Forlod serien i sæson 3 – Eddie Kaye Thomas
 Steph Woodcock er Jeffs kone med en vild fortid. Forlod også serien i sæson 3 – Kat Foster
 Kenneth Westchester er Jeffs "lillebror" igennem Big Brother-programmet. Kenny er for nylig skilt – J.B. Smoove

Bipersoner 

 Allison Stark er Eddie og Joys voksne datter (spillet af Krysten Ritter i sæson 1 og 2) – Laura Clery
 Karl – Nick Bakay
 Cofeld – Anthony Anderson
 Nicole – Margaret Cho
 Stan – Jerry Lambert
 Russ – Will Sasso
 Doug er Allisons kæreste – Timm Sharp

Ray Romano (Alle elsker Raymond) optræder som gæstestjerne i første sæson, i afsnittet "The Italien Affair".

Eksterne henvisninger 
 

Sitcoms
Amerikanske tv-serier fra 2000'erne
Tv-programmer fra Fox Broadcasting Company
Julio César Romero

Julio César Romero (normalt bare kendt som Romerito) (født 28. august 1960 i Luque, Paraguay) er en tidligere paraguayansk fodboldspiller, der spillede for en række sydamerikanske klubber, samt for FC Barcelona i Spanien. Han spillede desuden for Paraguays landshold, som han vandt Copa América med i 1979.

Han blev i 2004, som den eneste paraguayaner, udvalgt til FIFA 100, en kåring af de 125 bedste nulevende fodboldspillere gennem historien.

Eksterne henvisninger 
 Spillerinfo

Fodboldspillere fra Paraguay
Fodboldspillere fra Fluminense
Fodboldspillere fra FC Barcelona
Deltagere ved verdensmesterskabet i fodbold 1986